Bosna i Hercegovina
Federacija Bosne i Hercegovine 
Unsko-sanski kanton
JU OŠ “Skender Kulenović”
Donji Kamengrad
Sanski Most
Na osnovu člana 8. Zakona o ministarskim, vladinim i drugim imenovanjima F BiH  („Sl. novine FBiH br.12/03, 34/03 i 65/13), člana 134. stav (2) točka (g), a u vezi sa članom 138.  i 139. Zakona o osnovnom odgoju i obrazovanju („Službeni glasnik Unsko-sanskog kantona“, broj: 19/23 i 20 /24), na osnovu člana 112. Pravila JU OŠ „Skender Kulenović“ i Odluke  školskog odbora broj: 01-61-328/26  od  06.08.2026. godine, Školski odbor JU OŠ „Skender Kulenović“ Donji Kamengrad  raspisuje:

K O N K U R S / N A T J E Č A J
za izbor i imenovanje direktora/ice JU OŠ „Skender Kulenović“ Donji Kamengrad 

Raspisuje se konkurs za izbor i imenovanje direktora  JU Osnovna škola “Skender Kulenović”Donji Kamengrad, Sanski Most na mandatni period od 4  (četiri) godine. 
OPIS POSLOVA  DIREKTORA/DIREKTORICE:
Direktor škole rukovodi školom, odgovoran je za zakonitost rada i stručni rad škole, te obavlja i druge poslove u skladu sa članom 142. Zakona o osnovnom odgoju i obrazovanju (“Službeni Glasnik USK-a” broj: 19/23 i 20 / 24), kako slijedi; 
a) predlaže razvojni plan i godišnji program obrazovno-odgojnog rada  škole nakon čijeg donošenja je odgovoran za njegovo provođenje,  
b) predlaže finansijski plan škole,
c) raspoređuje  zaposlenike na poslove za koje je zasnovan radni odnos i sa njima zaključuje ugovor o radu, odnosno donosi rješenja o prestanku ugovora o radu ili premještaju na drugo radno mjesto,
d) utvrđuje raspored zaposlenika škole na određene poslove, u skladu sa općim aktom o organizaciji i sistematizaciji radnih mjesta u školi,  
e) utvrđuje raspored radnog vremena zaposlenika,
f) utvrđuje raspored sati,
g) drži ogledno - ugledni sat jedanput u školskoj godini,  
h) podnosi izvještaj o uspjehu i postignutim rezultatima odgojno-obrazovnog rada Školskom odboru, ministru, Pedagoškom zavodu i gradu/općini, na kraju prvog polugodišta i na kraju školske godine,  
i) rješava po žalbama i prigovorima na rad zaposlenika,
j) odgovoran je za izvršenje naloga Ministarstva,  inspektora i stručnog savjetnika Pedagoškog zavoda u slučaju nedoličnog ponašanja zaposlenika i njegovog negativnog uticaja na učenike i druge zaposlenike,  
k) izvršava odluke školskog odbora i nastavničkog vijeća,  
l) podnosi finansijski izvještaj školskom odboru i osnivaču, 
m) planira, organizira i odgovara za ostvarivanje nastavnog plana i programa,
n) organizira i brine se o osiguranju kvaliteta i unapređivanju odgojno-obrazovnog rada,
o) organizira pedagoško-instruktivni uvid i nadzor i poduzima mjere za unapređivanje i usavršavanje rada zaposlenika,
p) saziva i rukovodi sjednicama nastavničkog vijeća, usmjerava i usklađuje rad stručnih organa u školi,
q) organizira provođenje ispita, upisa i ocjenjivanja učenika u školi u skladu sa zakonom i podzakonskim propisima,
r) odgovoran je za izdavanje svjedodžbi, diploma i drugih dokumenata, kao i za uredno vođenje i čuvanje razrednih i matičnih knjiga, ljetopisa škole i drugih dokumenata škole,
s) surađuje sa vladinim, nevladinim i drugim organizacijama uz saglasnost Ministarstva,
t) donosi i utvrđuje Odluku o priznatom broju izvršioca u skladu sa Kriterijima za finansiranje osnovnih škola koje donosi Vlada.

Imenovanje se vrši na period od četiri (4) godine sa mogućnošću ponovnog izbora, uz ograničenje od najviše dva uzastopna mandata u istoj školi.
Za direktora škole ne može biti imenovano lice koje ne ispunjava opće i posebne uslove konkursa.
Svaki/a kandidat/kinja mora ispunjavati slijedeće uvjete:
A) OPĆI UVJETI
· da je stariji/a od 18 godina,
· da je državljanin/ka Bosne i Hercegovine,
· da nije otpušten/a iz državne službe kao rezultat disciplinske mjere na bilo kojem nivou u Bosni i Hercegovini u periodu od tri godine prije dana obavljanja upražnjene pozicije,
· da nije lice protiv kojeg je potvrđena optužnica ili izrečena pravosnažna presuda ili mjera za jedno ili više krivičnih djela za koja se odredbama Krivičnog zakona Bosne i Hercegovine i Krivičnog zakona Federacije Bosne i Hercegovine može izreći kazna zatvora u trajanju od tri mjeseca i više
· da nije lice za koje se utvrdi da je alkoholičar, ovisnik o narkoticima, ili boluje od zarazne ili duševne  bolesti 
· da se na njega ne odnosi član IX 1. Ustava Bosne i Hercegovine (lica koja služe kaznu ili su pod optužnicom od strane Međunarodnog tribunala za bivšu Jugoslaviju, a koja se nisu povionavala naredbi da se pojave pred Tribunalom) 
· da nema privatni ili finansijski interes u instituciji u kojoj se kandiduje za direktora 
· da nije lice kojem je pravosnažnom presudom zabranjeno obavljanje aktivnosti u nadležnoj instituciji u kojoj se kandiduje 
· da nije na funkciji u političkoj stranci u smislu člana 5. Zakona o ministarskim vladinim i drugim imenovanjima F BiH
· da nije član organa zakonodavne, izvršne i sudske vlasti ili savjetnik u smislu Zakona o sukobu interesa u organima vlasti u FBiH (“Službene novine FBiH” broj: 70/08)  

B) POSEBNI UVJETI
a) da kandidat/kinja ima VI ili VII stepen stručne spreme, viša školska sprema odnosno I, II ili III ciklus bolonjskog visokoobrazovnog procesa ili ekvivalent, ispunjava uvjete za nastavnika ili stručnog saradnika osnovne škole,
b) da ima najmanje pet godina radnog iskustva na poslovima u nastavi ili na pedagoško-psihološkim poslovima ili drugim poslovima stručnog saradnika, 
c) Da se ističe svojim radom, sposobnostima organizacije odgojno-obrazovnog rada o čemu posjeduje mjerljive pokazatelje
d) da ima položen stručni ispit.
e) Ovjerena izjava kandidata da nije obavljao dužnost direktora dva uzastopna mandata u JU OŠ “Skender Kulenović” Sanski Most
C) SADRŽAJ PRIJAVE 
Kandidati su dužni dostaviti sljedeću dokumentaciju (original ili ovjerenu fotokopiju ne stariju od 6 mjeseci) 
a)   svojeručno potpisanu prijavu na javni konkurs koja treba da sadrži adresu i kontakt telefon/podatke kandidata i tačno navedenu dokumentaciju koja se prilaže uz prijavu 
b)   kraću biografiju CV 
c)  uvjerenje o državljanstvu  Bosne i Hercegovine (ne starije od 6 mjeseci od dana objavljivanja Javnog konkursa),
d) izvod iz matične knjige rođenih,
e) ovjerenu izjavu da nije otpušten iz državne službe kao rezultat disciplinske mjere na bilo kojem nivoa u Bosni Hercegovini u periodu od tri godine prije obavljanja upražnjene pozicije 
f)  ovjerenu izjavu da nije pod optužnicom Međunarodnog suda za ratne zločine u bivšoj Jugoslaviji (član 9.1 ustava Bosne i Hercegovine) 
g) ovjerenu izjavu da nije u funkciji u političkoj stranci u smislu člana 5. Zakona o ministarskim, vladinim i drugim imenovanjima F BiH
h)  ovjerenu izjavu da kandidat nije član organa zakonodavne, izvršne i sudske vlasti ili savjetnik u smislu Zakona o sukobu interesa u oragnima vlasti u FBiH (Sl. Novine FBiH”, broj: 70 / 08) 
i) ovjerenu izjavu da nema privatni ili financijski interes u instituciji u kojoj se kandiduje
j) ovjerenu kopiju diplome o završenom obrazovanju, odnosno, ovjerenu kopiju diplome o završenom VI ili VII stepenu stručne spreme, viša školska sprema odnosno I, II ili III ciklus bolonjskog visokoobrazovnog procesa ili ekvivalent, 
k)  ovjerenu kopiju uvjerenja o položenom stručnom ispitu 
l)  Uvjerenje o radnom iskustvu u nastavi u smislu dokaza za posebne uslove za imenovanje/ nominiranje za direktora osnovne škole
m) [bookmark: _GoBack]Ovjerenu Izjavu od strane nadležnog organa da nije obavljao dužnost direktora dva uzastopna mandata u JU OŠ “Skender Kulenović” Sanski Most 

D)  NAPOMENA 
Po okončanju konkursne procedure, kandidat koji bude izabran dužan je u personalni dosije dostaviti i sljedeće dokumente:
· Ljekarsko uvjerenje nadležne zdravstvene ustanove,  (kao dokaz opće zdravstvene sposobnosti) koje nije starije od šest mjeseci, izabrani kandidat dostavlja Školi nakon imenovanja direktora škole, a prije potpisivanja ugovora o radu.
· Uvjerenje o nekažnjavanju koje izdaje Ministarstvo unutrašnjih poslova po mjestu rođenja
· Uvjerenje da se protiv osobe ne vodi krivični postupak (Općinski sud, ne starije od šest mjeseci)
· Uvjerenje da nije lice kojem je pravosnažnom presudom zabranjeno obavljanje aktivnosti u nadležnoj instituciji u kojoj se kandiduje.
E)  KONKURSNI ROK 
Konkurs ostaje otvoren petnaest (15) dana od dana posljednjeg objavljivanja.
 Neblagovremene i nepotpune prijave se neće razmatrati.
O odluci o imenovanju direktora Školski odbor  JU OŠ  “Skender Kulenović” će pismenim putem obavijestiti sve učesnike u roku od  8 (osam) dana od dana donošenja odluke Školskog odbora. Odluka Školskog odbora je konačna. 
Prijave se podnose lično  ili  poštom preporučeno, na adresu: 
JU OŠ „Skender Kulenović“
Donji Kamengrad bb
79 260 Sanski Most
  sa naznakom: „Prijava na konkurs za izbor i imenovanje direktora škole – ne otvaraj  (otvara Komisija) “.

                                                                              		        Predsjednica  Školskog odbora 
                                                                                      		      Dunja Džafić

